Hasni Mohammad

Hasni bin Mohammad (Jawi: حسني بن محمد; lahir 27 Mac 1959) merupakan seorang ahli politik dan jurutera dari Malaysia. Beliau berkhidmat sebagai Ahli Parlimen bagi kawasan Simpang Renggam sejak November 2022 serta sebagai Ahli Dewan Undangan Negeri bagi kawasan Benut sejak Mac 2008. Beliau pernah memegang jawatan sebagai Menteri Besar Johor ke-18 dari Februari 2020 hingga Mac 2022, Ketua Pembangkang Johor dari Jun 2018 hingga Februari 2020, serta Ahli Majlis Mesyuarat Kerajaan Negeri Johor dari Mei 2013 hingga Mei 2018. Beliau juga pernah menjadi Ahli Parlimen kawasan Pontian dari Mac 2004 hingga Mac 2008 serta Pengerusi Lembaga Lebuhraya Malaysia dari Ogos 2022 hingga Disember 2022. Hasni ialah ahli Pertubuhan Kebangsaan Melayu Bersatu (UMNO) dalam gabungan Barisan Nasional (BN). Beliau berkhidmat sebagai Pengerusi BN Johor dari 2018 hingga 2023. Beliau juga menjadi Pengerusi UMNO Johor dari Julai 2018 hingga digugurkan pada Januari 2023 serta menjadi Ketua Bahagian UMNO Pontian dari 2001 hingga tewas dalam pemilihan parti pada Mac 2023.

 Kerjaya Politik 
 Ahli Parlimen Pontian (2004–2008) 
Hasni pertama kali dipilih menjadi Ahli Parlimen dalam Parlimen Malaysia sebagai wakil rakyat kawasan Pontian pada pilihan raya umum 2004 (PRU11).

 Ahli Dewan Undangan Negeri Johor bagi Benut (sejak 2008) 
Dalam pilihan raya umum 2008 (PRU12), beliau dipilih sebagai Ahli Dewan Undangan Negeri Johor bagi kawasan Benut. Beliau berjaya mengekalkan kerusi tersebut dalam pilihan raya umum 2013 (PRU13) dan 2018 (PRU14). Pada Pilihan raya negeri Johor 2022, beliau sekali lagi terpilih sebagai Ahli Dewan Undangan Negeri bagi Benut untuk penggal keempat berturut-turut dengan menewaskan ketiga-tiga lawannya, iaitu Isa Abdul Hamid dari Perikatan Nasional (PN), Haniff Ghazali Hosman dari Pakatan Harapan (PH) dan Iskandar Noor Ibrahim dari Parti Pejuang Tanah Air (PEJUANG), dengan majoriti sebanyak 5,859 undi.

 Ahli Majlis Mesyuarat Kerajaan Negeri Johor (2013–2018) 
Beliau telah dilantik sebagai Ahli Majlis Mesyuarat Kerajaan Negeri (EXCO) oleh bekas Menteri Besar, Mohamed Khaled Nordin.

 Ketua Pembangkang Johor (2018–2020) 
Namun, selepas PRU14 yang menyaksikan kejatuhan kerajaan gabungan BN, beliau telah dipilih sebagai Ketua Pembangkang Johor dari tahun 2018 hingga 2020.

 Menteri Besar Johor (2020–2022) 
Pada 28 Februari 2020, beliau mengangkat sumpah sebagai Menteri Besar Johor yang baharu di hadapan Sultan Ibrahim Ismail, menggantikan penyandang terdahulu, Dato’ Dr. Sahruddin Jamal, selepas kejatuhan kerajaan negeri Pakatan Harapan (PH) ketika kemelut politik Malaysia 2020.

Dalam Pilihan raya negeri Johor 2022 pada 12 Mac 2022, beliau mengetuai gabungan BN meraih kemenangan besar dan luar biasa, memenangi 40 daripada 56 kerusi Dewan Undangan Negeri. Kemenangan ini memberikan majoriti dua pertiga untuk membentuk kerajaan negeri baharu dengan mandat yang jauh lebih kukuh, berbeza daripada situasi sebelum itu apabila BN hanya mempunyai 28 kerusi selepas kematian ADUN Kempas, Osman Sapian. Pengerusi BN merangkap Presiden UMNO, Ahmad Zahid Hamidi, turut menyatakan bahawa beliau akan mencadangkan nama Hasni kepada Sultan Johor untuk dilantik semula sebagai Menteri Besar. Bagaimanapun, pada 14 Mac 2022, Hasni secara mengejut mengumumkan penarikan diri daripada menjadi calon Menteri Besar dan menyatakan hasrat untuk memberi laluan kepada calon yang lebih muda demi pembangunan jangka panjang Johor. Pada 15 Mac 2022, ahli EXCO sementara merangkap ADUN Machap yang baharu, Onn Hafiz Ghazi, telah mengangkat sumpah sebagai Menteri Besar Johor ke-19, menggantikan beliau selepas dua tahun memegang jawatan tersebut.

 Ahli Parlimen Simpang Renggam (sejak 2022) 
Dalam Pilihan raya umum Malaysia 2022, Hasni berjaya merampas kerusi Simpang Renggam di Johor daripada Maszlee Malik daripada Pakatan Harapan (PH) dengan majoriti sebanyak 1,821 undi.

 Keputusan pilihan raya 
+Parlimen Malaysia Angka peratusan tidak termasuk undian tidak rasmi. Keputusan hanya tersedia daripada Pilihan raya 2004.TahunKawasanCalonUndiPeratus undianLawanUndiPeratus undianJumlah undiMajoritiKeluar2004P164 PontianHasni Mohammad (UMNO)26,66782.88%Hassan Abdul Karim (PKR)5,50917.12%33,46021,15875.40%2022P151 Simpang Renggam (UMNO)18,31241.19%Maszlee Malik (PKR) 16,49137.37%44,1311,82174.76%Mohd Fazrul Kamat (BERSATU)9,07720.57%Kamal Kusmin (PEJUANG)2510.57%

+Dewan Undangan Negeri JohorKeputusan hanya tersedia untuk Pilihan raya 2013. Angka peratusan berdasarkan jumlah keluar mengundi. Angka peratusan berdasarkan jumlah keluar mengundi.TahunKawasanCalonUndiPeratus undianLawanUndiPeratus undianJumlah undiMajoritiKeluar2008N53 BenutHasni Mohammad (UMNO)10,09872.69%Sarobo Ponoh (PAS)3,79426.39%14,376	 6,30477.10%	 2013Hasni Mohammad (UMNO)12,35868.11%Sarobo Ponoh (PAS)5,78631.89%18,5906,57287.00%2018Hasni Mohammad (UMNO)9,48055.43%Zulkifly Tasrep (BERSATU)5,03329.43%17,1034,44785.00%Mohd Firdaus Jaffar (PAS)2,59015.14%2022Hasni Mohammad (UMNO)10,89663.08%Isa Abd. Hamid (BERSATU)5,03729.16%17,2725,85963.58%Haniff Hosman (PKR)1,2006.95%Iskandar Noor Ibrahim (PEJUANG)1390.80%

 Anugerah 

50px Ahli Darjah Yang Mulia Pangkuan Negara (A/M.N.) (2003)
50px Pegawai Darjah Yang Mulia Pangkuan Negara (K.M.N.) (2006)
 50px Penerima Pingat Istiadat Yang di-Pertuan Agong ke-17 (2024)

 50px Darjah Mahkota Wilayah Persekutuan (S.U.M.W.) – Datuk Seri Utama (2022)

 50px Pingat Sultan Ibrahim Kelas Kedua (P.I.S. II) (1999)
 50px Pingat Sultan Ibrahim Johor Kelas Kedua (P.S.I. II) (2015)
 50px Darjah Mahkota Johor (S.P.M.J.) – Dato' (2021)

50px Panglima Darjah Kinabalu (P.G.D.K.) – Datuk (2006)

 Rujukan 

 Pautan luar 
 Hasni Mohammad di Facebook
 Hasni Mohammad di Twitter

Kategori:Orang hidup
Kategori:Menteri Besar Johor
Kategori:Anggota Pertubuhan Kebangsaan Melayu Bersatu
Kategori:Ahli Dewan Rakyat, Parlimen Malaysia ke-11
Kategori:Penerima Darjah Dato’ Sri Paduka Mahkota Johor
Kategori:Kelahiran 1958
Johor
Kategori:Penerima Darjah Seri Utama Mahkota Wilayah
Kategori:Ahli Dewan Negeri Johor ke-12
Kategori:Ahli Dewan Negeri Johor ke-13
Kategori:Ahli Dewan Negeri Johor ke-14
Kategori:Ahli Dewan Negeri Johor ke-15
Kategori:Ahli Dewan Rakyat, Parlimen Malaysia ke-15